Fondumo por libera programaro de Eŭropo

Fondumo por libera programaro de Eŭropo ( ) estas neprofitcela organizaĵo fondita en Germanio la 10-an de marto 2001 por antaŭenigi la disvolviĝon de libera programaro kaj operaciumoj bazitaj sur GNU (ekzemple: Linukso). La Fondumo estas la sendependa eŭropa ekvivalento de la Free Software Foundation (FSF) funkcianta kiel "kontakto" por diversaj liberprogramaraj organizaĵoj en Eŭropo.

La ĉefa celo de la FSFE estas la subteno de libera programaro kaj precipe de la projekto GNU en Eŭropo. Por fari tion, la Fondumo disponigas konsultajn servojn al politikistoj, advokatoj kaj ĵurnalistoj por certigi la politikan, juran kaj socian estontecon de libera programaro.

FSFE rekonas ke aliro al kaj kontrolo de softvaro determinas kiu povas partopreni en la cifereca socio. Tial, la libereco uzi, kopii, modifi kaj distribui programaron, kiel dirite en "La difino de libera programaro" de Richard Stallman, estas en la informa epoko  necesa kondiĉo por egala partopreno de homoj en la publika vivo.

 "Publika Mono? Publika Kodo!" 
Ĉiu publika financado por programaro estu nur por Libera Programaro, laŭ la vizio de FSF Europe por la jaro 2048(en) Matthias Kirschner, Vision of the Free Software Foundation Europe for the year 2048 (Vizio por la jaro 2048 de la Fondumo por libera programaro de Eŭropo)   .

 Konkurso "Youth Hacking 4 Freedom" 
En ĉi tiu konkurso, adoleskantoj tra Eŭropo povas gajni €1024, €2048, aŭ €4096 (en 2025) por sia projekto de Libera Programaro. Ĝi celas ke gejunuloj el la tuta Eŭropo povas inspiriĝi kaj motiviĝi, vidante kion aliaj en sia samranga grupo povas plenumi per programaro.

 Referencoj 

 Vidu ankaŭ 

 Free Software Foundation
 Fondumo por libera programaro de Barato
 Apaĉa Programaĵa Fondumo
 (en) Free Software Foundation of India
 (en) Latin American Free Software Foundation

 Eksteraj ligiloj 

 Retejo de la FSFE

Kategorio:Aperis en 2001
Kategorio:Organizaĵoj
Kategorio:Komputiko kaj socio
Kategorio:GNU
Kategorio:Ciferecaj rajtoj
Kategorio:Asocioj (Politiko)
Kategorio:Fondumoj